**Sprendimas**

**projektas**

**reg. Nr. T-40**

**2.14.darbotvarkės klausimas**

**Dėl vietos gyventojų apklausos paskelbimo**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 4 straipsnio 9 punktu, 16 straipsnio 4 dalimi, 41 straipsnio 2 dalimi, Lietuvos Respublikos teritorijos administracinių vienetų ir jų ribų įstatymo 10 straipsniu, įgyvendindama Administracinių vienetų ir gyvenamųjų vietovių teritorijų ribų ir pavadinimų tvarkymo taisykles, patvirtintas Lietuvos Respublikos Vyriausybės 1996 m. birželio 3 d. nutarimu Nr. 651 „Dėl Administracinių vienetų ir gyvenamųjų vietovių teritorijų ribų ir pavadinimų tvarkymo taisyklių patvirtinimo“ (Lietuvos Respublikos Vyriausybės 2006 m. sausio 19 d. nutarimo Nr. 54 redakcija) (su visais aktualiais pakeitimais), Pasvalio rajono savivaldybės tarybos veiklos reglamento, patvirtinto Pasvalio rajono savivaldybės tarybos 2009 m. gegužės 13 d. sprendimu Nr. T1-86 „Dėl Pasvalio rajono savivaldybės tarybos veiklos reglamento patvirtinimo“ (Pasvalio rajono savivaldybės tarybos 2020 m. lapkričio 25 d. sprendimo Nr. T1-216 redakcija)(su visais aktualiais pakeitimais) XVI skyrių „Siūlymų nustatyti ar panaikinti gyvenamąsias vietoves, nustatyti ar keisti jų teritorijų ribas, suteikti ar keisti pavadinimus gyvenamosioms vietovėms teikimo ir nagrinėjimo tvarka bei vietos gyventojų apklausų dėl gyvenamųjų vietovių nustatymo, panaikinimo, pavadinimų gyvenamosioms vietovės suteikimo, keitimo, jų teritorijų ribų nustatymo, keitimo organizavimo tvarka“, atsižvelgdama į Pasvalio rajono savivaldybės tarybos 2022 m. rugpjūčio 31 d. sprendimą Nr. T1-167 „Dėl pritarimo pasiūlymams pakeisti Pasvalio savivaldybės gyvenamųjų vietovių teritorijų ribas“ ir 2023 m. vasario 1 d. sprendimą Nr. T1-26 „Dėl pritarimo pasiūlymui pakeisti Pasvalio rajono savivaldybės gyvenamųjų vietovių teritorijų ribas“, Pasvalio rajono savivaldybės taryba nusprendžia:

1. Paskelbti Pasvalio rajono savivaldybės vietos gyventojų apklausą dėl Pasvalio rajono savivaldybės gyvenamųjų vietovių (Krinčino seniūnijos Krinčino mstl., Krinčino vs., Aukštuolių k., Žvirgždės k.; Saločių seniūnijos Saločių mstl., Saločių vs.; Pasvalio apylinkių seniūnijos Talačkonių k., Dagiliškio k.; Pumpėnų seniūnijos Jurgėnų ir Kalno k.) teritorijų ribų pakeitimo planų parengimo projekto.
2. Nustatyti:
   1. Apklausos teritoriją:
      1. Dėl Pasvalio rajono savivaldybės Krinčino seniūnijos Krinčino mstl., Krinčino vs., Aukštuolių k., Žvirgždės k. teritorijų ribų – Pasvalio rajono savivaldybės Krinčino seniūnijos Krinčino mstl., Krinčino vs., Aukštuolių k. ir Žvirgždės k.;
      2. Dėl Pasvalio rajono savivaldybės Saločių seniūnijos Saločių mstl., Saločių vs. teritorijų ribų – Pasvalio rajono savivaldybės Saločių seniūnijos Saločių mstl. ir Saločių vs.;
      3. Dėl Pasvalio rajono savivaldybės Pasvalio apylinkių seniūnijos Talačkonių k., Dagiliškio k. teritorijų ribų – Pasvalio rajono savivaldybės Talačkonių k. ir Dagiliškio k.;
      4. Dėl Pasvalio rajono savivaldybės Pumpėnų seniūnijos Jurgėnų ir Kalno k. teritorijų ribų – Pasvalio rajono savivaldybės Jurgėnų k. ir Kalno k.
   2. Apklausos būdą – gyventojų nuomonės įrašymas gyventojų apklausos dėl Pasvalio rajono savivaldybės teritorijoje esančių atitinkamų gyvenamųjų vietovių ribų nustatymo ir pavadinimų patikslinimo ar pakeitimo lapuose (vietos gyventojų apklausos dalyvių sąrašai);
   3. Apklausos vietas – Pasvalio rajono savivaldybės administracijos Krinčino, Saločių, Pasvalio apylinkių ir Pumpėnų seniūnijų administracinės patalpos.
   4. Apklausos laikotarpį – 2023 m. kovo 9 d.– balandžio 14 d.
   5. Apklausos laiką – darbo dienomis nuo 9.00 iki 15.00 val.
3. Apklausai teikiamų klausimų tekstus:

3.1. Pritariu (nepritariu), kad (*nurodomas gyvenamosios vietovės pavadinimas*) teritorijos ribos būtų nustatytos (pakeistos) pagal parengtą planą.

3.2. Įpareigoti Pasvalio rajono savivaldybės administracijos direktorių sudaryti apklausos komisijas ir paskelbti informaciją dėl vietos gyventojų apklausos vietinėje spaudoje, Savivaldybės interneto svetainėje [www.pasvalys.lt](http://www.pasvalys.lt) ir Pasvalio rajono savivaldybės administracijos Krinčino, Saločių, Pasvalio apylinkių seniūnijų administracijų patalpose.

4. Nustatyti, kad sprendimas:

4.1. skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt;

4.2. įsigalioja kitą dieną po oficialaus paskelbimo Teisės aktų registre.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vietinio ūkio ir plėtros

skyriaus vyriausiasis specialistas

Vygantas Bajorūnas

Tel. 8 699 19 774

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl vietos gyventojų apklausos paskelbimo**

**2023-02-07**

Pasvalys

**1. Sprendimo projekto rengimo pagrindas.**

2022 m. rugpjūčio 31 d. sprendimu Nr. T1-169 ir 2023 m. vasario 1 d. sprendimu Nr. T1-26 buvo pritarta iniciatyvai patikslinti Krinčino mstl., Krinčino vs., Aukštuolių k., Žvirgždės k., Saločių mstl., Saločių vs., Talačkonių k., Dagiliškio k., Jurgėnų k. ir Kalno k. ribas. Teisės aktų nustatyta tvarka privaloma organizuoti apklausą minėtu klausimu. Apklausos metu bus išsiaiškinta vietos gyventojų nuomonė dėl kaimų ribų pakeitimo (pritaria patikslinimui ar nepritaria).

**2. Sprendimo projekto tikslai ir uždaviniai.**

Organizuoti vietos gyventojų apklausą.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Apklausos metu bus išsiaiškinta, ar vietos gyventojai pritaria kaimų ribų patikslinimui.

**4. Skaičiavimai, išlaidų sąmatos, finansavimo šaltiniai**.

Savivaldybės biudžeto lėšos.

**5. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia

**7. Sprendimo projekto antikorupcinis vertinimas.**

Nereikalingas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Pasvalio rajono savivaldybės administracijos Vietinio ūkio ir plėtros skyriaus vyr. specialistas Vygantas Bajorūnas.

Vietinio ūkio ir plėtros

skyriaus vyriausiasis specialistas Vygantas Bajorūnas